שיחה:אבי לניר

message: * אלמוני שינה את מקום הולדתו של לניר מהרצליה ליפו. החזרתי להרצליה, משום שכך נאמר באתר . אם האתר טעה, יש להביא אסמכתא למידע על יפו. 
* הסרתי את המשפט אפוף המסתורין "בנוסף לתפקידיו הרבים, נשא לניר במשימה לאומית בעלת רגישות אסטרטגית, הוא היה אמון על מערכת נשק סודית ביותר שרק הוא ועוד כמה אנשי מילואים ידעו והוסמכו לתפעל". כשאפשר יהיה לדבר - נדבר, ועד אז - נשתוק. 
* "נשא לאישה את מיכל, שמשפחתה, שהייתה מקורבת למפא"י, הייתה בעלת אידיאולוגיות הפוכות לזו של משפחתו": כיוון שלא מדובר בנישואים בין פוליטיקאים, אלא בין שני צעירים אוהבים, התיאור הפוליטי של המשפחות נראה לי ממש בלתי רלבנטי. באתר במבילי, שאליו יש קישור בערך, יש הסבר מפורט יותר, שמצדיק משפט זה, נשאיר אותו.
* "לניר אומנם נפצע באורח קשה, אך חזר לשירות מלא שבועות ספורים לאחר האירוע" - הייתכן? 
* "מדברי קצין סורי בכיר, נודע לבני קרייתי, מי שנפל בשבי הסורי כחצי שנה לאחר לניר ושהה בתאו, שלניר עונה למוות מבלי שהסגיר מידע רגיש שהיה בידיו" - זהו משפט מופלא ביותר: איזה כלים היו לשבוי בני קרייתי שבאמצעותם הצליח לדובב את הקצין הסורי הבכיר? למה נדמה לי שהתפקידים באותו תא כלא היו הפוכים, ושהקצין הסורי הוא שחקר את קרייתי? באתר במבילי, שאליו יש קישור בערך, הקצין הסורי הבכיר הוא סוהר סורי. הורדתי את המשפט, שיפה לכתבת צבע ולא לאנציקלופדיה. אני מניח שלצה"ל היו כלים טובים יותר לוודא את גורלו של לניר, ומציע להסתפק בדברים שנאמרו בעיטור העוז. דוד שי 20:30, 2 ספטמבר 2005 (UTC)
לגבי שאלת הפציעה - הדבר הזה לא יתכן. פציעה "קשה" היא פציעה חמורה מאוד. לא יתכן שאדם נפצע פצעים קשים ומסוגל לעשות משהו אחרי זה. פציעה קשה חמורה עד כדי כך שאם הפצוע לא מקבל טיפול מידי, הסיכוי שלו לשרוד הוא אפס. גילגמש • שיחה 20:38, 2 ספטמבר 2005 (UTC)
replies: text: נדמה לי שיש טעות ובעלת תואר הדוקטור היא מיכל לניר, אשתו של אבי, ולא נורית. מהיכן הנתון לגבי נורית? אבינעם 21:20, 2 ספטמבר 2005 (UTC)
replies: text: :הצדק אתך. דוד שי 21:32, 2 ספטמבר 2005 (UTC)
* עשית נכון שתיקנת את מקום הולדתו, עד שהאלמוני לא יביא אסמכתא לדבריו אין מקום לשנות.
* המשפט "אפוף המיסתורין" זה לא המצאה שלי, דהיינו מעורבתו ב"טייסת השחורה" פורסמה בעיתונות ובספרות בעבר. (ראה לדוגמא את ספרם של רונן ברגמן וגיל מצלר, מלחמת יום כיפור זמן אמת שמשתמשים בנוסח כמעט זהה לזה שהיה בערך).
* קצת רומנטיקה עוד לא הרגה אף אחד (חוץ מאת רומיאו ויוליה כמובן...). 
* כך הופיע בקישור של במבילי, אני מניח שחזרתו לשירות מלא מתייחס לתפקידו כמפקד הטייסת, ולא דווקא כטייס קרב, דהיינו שביצע לאחר פציעתו תפקידים אדמניסטרטיבים.
* להלן ציטוט מתוך הספר זמן אמת: "יום אחד הגיע לבקר אותו(בני קרייתי) קצין בכיר ביותר בצבא הסורי, קרייתי מספר כי החוקר אמר לו כי באותו תא בו הוא נמצא היה מפקד הטייסת ושהוא, המפקד, היה גבר שלא דיבר". 
* הדוקטורט שייך למיכל אלמנתו של לניר, כנראה נפלה טעות סופר.
בברכה Shayakir 11:27, 7 ספטמבר 2005 (UTC)
* רציתי להעיר לגבי המשפט אפוף המסתורין. מדובר בנושא עקרוני: מידע שאסור לפרסמו בכלי תקשורת ישראלי אבל פורסם בחו"ל. אני לא בעד השיטה שנקט העיתונאי המקורי שאכן כתב את המשפט המעורפל שצוטט כאן ובהמשך רמז רמזים עבים כפיל.
במקרה כזה אני מציע לקבוע כלל שלנושא כזה יוקדם: "לפי פרסום בעיתון זה וזה מתאריך כך וכך או בספרו של אדון זה וזה נאמר ש..." ד. גולדמן 20:05, 7 ספטמבר 2005 (UTC)

text: :אני מסכים עם הטכניקה שמציע ד. גולדמן, כאשר היא מתייחסת לאמירה ברורה. העובדה שהמשפט אפוף המסתורין מופיע בספר של רונן ברגמן רק אומרת שספר זה אינו עומד בסטנדרטים של ויקיפדיה. הסיפור אודות בני קרייתי מחזק את דעתי על ספר זה. דוד שי 18:32, 8 ספטמבר 2005 (UTC)
replies: text: ::הפתרון שנוסף כעת, "על פי פרסומים זרים", יפה לעיתון, אך לא לאנציקלופדיה. באנציקלופדיה יש לציין במפורש היכן פורסם, למשל: "על פי הגארדיאן מיום 7.7.75". דוד שי 01:18, 16 יולי 2006 (IDT)
שמי נעם לניר וקראתי בעיניין את ההתדינות סביב מספר שאלות. 
1. הוא נולד בהרצליה שם היה אביו יעקב לנקין מנהיג קבוצת האצ"ל המקומית. משעזב האב זמן קצר לאחר הולדת אבי בשירות הצבא הבריטי. עברה מלכה האם עם בנה לתל אביב, לרחוב מאז"ה 60. לאחר הקמת המדינה שירת יעקב לנקין - האב כמפקד בסיס דורה בנתניה - שם היה בית ספר למ"כים אז גרה המשפחה בנתניה.
2. הפציעה בתאונה אווירית : היו לו דימומים בעיניים וכן דימומים וקרעים באיברים פנימייםם בבטן. אינני יודע את הגדרת קושי הפציעה בתחילתה אך שבועות אחדים לאחר מכן הוא חזר לטיסה.
3. הסיפור כפי שמופיע בספרו של צ'יטה כהן אינו נכון ולכן מחקתי אותו. בתור בנו של אבי אני בטוח בעיניין.
* נראה שישנה שגיאה במשפט הבא: "במהלך מלחמת ההתשה, בשנת 1971 מונה למפקד על טייסת המיראז'ים, טייסת הקרב הראשונה (101), שהייתה מוצבת בבסיס חצור שליד גדרה". מלחמת ההתשה הסתיימה ב-1970.
Tal.reichert - שיחה 19:19, 22 באוגוסט 2012 (IDT)

text: תודה, תיקנתי. דוד שי - שיחה 22:11, 22 באוגוסט 2012 (IDT)
thread_title: הערות ושאלות

message: מיהו סא"ל גור-ארי פלטי המוזכר בערך? לא מצאתי עליו מידע באינטרנט. השקמיסט 22:54, 5 בינואר 2008 (IST)
thread_title:  סא"ל גור-ארי פלטי 

message: בתוכנית הטלוויזיה "אבא עם ארי שביט" רואיין בנו, נעם לניר. בתחילת התוכנית שביט הקריא מהכתוב מידע אודות אבי לניר, וציין גם כי הוא נולד בעיר נתניה ב-1940. בערך מצוין כי לניר נולד בהרצליה. לכן תבנית מקור. ‏Gridge ۩ שיחה 01:03, 12 בפברואר 2008 (IST).
replies: text: תודה. באתר "נזכור עם כולם" (הקישור הראשון) מופיע הרצליה. זהו מקור, אם כי לא תמיד אמין במיוחד... אבינעם 01:17, 12 בפברואר 2008 (IST)
thread_title: היכן נולד אבי לניר

message: התבנית הוצבה על המשפט הבא: "אבי לניר נולד בהרצליה (מקור)". אין צורך במתן מראה מקום ספציפי לטענה זו היות והיא לא שנויה במחלוקת ודי במקורות כלליים. התבנית נמחקה. גילגמש • שיחה 09:54, 7 באוגוסט 2008 (IDT)
replies: text: אני חושב שהדיונים במעלה הדף מראים שהיא דווקא כן שנויה במחלוקת. עידו • שיחה 09:58, 7 באוגוסט 2008 (IDT)
replies: text: :לטענה זו דווקא יש מקור - אתר יזכור. אין צורך במראה מקום מפורש היות והאתר מופיע כבר ברשימת קישורים חיצוניים. גילגמש • שיחה 10:00, 7 באוגוסט 2008 (IDT)
replies: text: ::גם לטענה שהוא נולד בנתניה יש מקור. ולדעתי טוב יותר - בנו ישב מול המנחה, ולא תיקן אותו. גם נדמה לי שקראתי זאת בעיתון מקומי של נתניה. ‏Gridge ۩ שיחה 20:30, 7 באוגוסט 2008 (IDT).
thread_title: טיפול בטענות דורשות מקור

message: נוסף דיווח על טעות בערך כאן. 109.65.142.242 12:19, 14 בנובמבר 2013 (IST)
thread_title:  דיווח על טעות 

message: --Danielbrown321 - שיחה 13:12, 23 במאי 2017 (IDT)
thread_title:  חסר הסבר למה כלכך קריטית נפילתו בשבי